

KISKŐRÖS VÁROS POLGÁRMESTERE


ELŐTERJESZTÉS
(sürgősséggel a Képviselő-testület 2025. május 28.-i ülésére)


TÁRGY:	A KISKŐRÖS 2578/1 HRSZ-Ú TÁRSASHÁZ ÁLLAMI TULAJDONRÉSZÉNEK INGYENES TULAJDONBAVÉTELE


A Képviselő-testület az 58/2025 számú határozatával döntött a Kiskőrös, 2578/1 hrsz-ú Társasház-közösség tulajdonában lévő ingatlan területéből 484 m2 területrész ajándékozása tárgyában.
A Társasház 2578/1/A/4 hrsz-ú albetétének a tulajdonosa a Magyar Állam (tulajdonosi joggyakorló a Magyar Nemzeti Vagyonkezelő Zrt.). Erre tekintettel a Magyar Állam a Társasház közös tulajdonában, így az ajándékozással érintett területrész vonatkozásában is tulajdonosként szerepel.
A Társasház-közösség a 2025. május 20. napján megtartott közgyűlésén, a Magyar Állam képviseletében eljáró vagyonkezelő kivételével egyhangúlag hozzájárulását adta a tulajdonát képező 2578/1 hrsz-ú ingatlan területéből 484 m2 területrész tulajdonba adásához Kiskőrös Város Önkormányzata részére, ajándékozás jogcímén. A társasházakról szóló 2003. évi CXXXIII. törvény vonatkozó szakaszai alapján valamennyi tulajdonos egyhangú hozzájárulása szükséges a társasházi közös tulajdon elidegenítéséhez.

Az állami vagyonról szóló 2007. évi. CVI. törvény 36. § (2) bekezdés c) pontja alapján az Önkormányzat, ingyenesen közfeladat ellátására tekintettel jogosult tulajdonba venni állami tulajdonban lévő ingatlant/ingatlanrészt. 
Magyarország helyi önkormányzatairól szóló 2011. évi CLXXXIX. törvény 13. § (1) bekezdés 1. pontjában foglalt településfejlesztés, településrendezés, mint helyben biztosítható közfeladat címén, közterületi parkoló kiépítése céljára kívánja tulajdonba venni az első bekezdésben nevesített ingatlanrészt. A közterületi parkoló területe a város rendezési tervében kiszabályozásra került.

Az előterjesztés sürgősségét indokolja, hogy az előterjesztés elkészítéséhez szükséges dokumentáció a képviselő-testületi anyagkiküldést követően vált véglegessé.

A fentiekre tekintettel javaslom, hogy a Képviselő-testület a határozat-tervezetben foglaltak szerint hozza meg döntését.


Kiskőrös, 2025. május 22.

Domonyi László sk.
polgármester















HATÁROZAT-TERVEZET


A Képviselő-testület

1. egyetért azzal, hogy Kiskőrös Város Önkormányzata a nemzeti vagyonról szóló 2011. évi CXVI. törvény 13. §-ában foglalt helyben biztosítható közfeladatellátási kötelezettsége, valamint az állami vagyonról szóló 2007. évi CVI. törvény 36. § (2) bekezdésének c) pontja alapján kezdeményezi és kérelmezi a Magyar Nemzeti Vagyonkezelő Zrt.-nél, mint tulajdonosi joggyakorlónál a Kiskőrös 2578/1 hrsz-on nyilvántartott Társasház-közösség, így a 2578/1/A/4 hrsz-ú albetét révén a Magyar Állam tulajdonát is képező (vagyonkezelő: Honvédelmi Minisztérium), a Társasház-közösség által közterületi parkoló kiépítésére felajánlott 484 m2 területrész, állami tulajdonrészének ingyenes önkormányzati tulajdonba adását.
2. az 1. pontban nevesített tulajdoni hányadot Magyarország helyi önkormányzatairól szóló 2011. évi CLXXXIX. törvény 13. § (1) bekezdés 1. pontja alapján településfejlesztés, településrendezés – közterületi parkoló kiépítése - mint helyben biztosítható közfeladat ellátása céljából kívánja tulajdonba venni.
3. nyilatkozik arról, hogy az 1. pontban nevesített ingatlan nem áll (örökségvédelmi / természetvédelmi / helyi / Natura 2000) védettség alatt.
4. kötelezettséget vállal arra, hogy az ingyenesen tulajdonba vett ingatlanrészt nem idegeníti el. 
5. egyetért azzal, hogy az ingyenes tulajdonba vétel során felmerülő valamennyi költséget Kiskőrös Város Önkormányzata viselje.
6. felhatalmazza a polgármestert az ingatlanrész ingyenes tulajdonba vételével összefüggő kérelem benyújtására, az eljárások megindítására, a jognyilatkozatok megtételére, valamint az ingyenes tulajdonba vételről szóló megállapodás aláírására.

Felelős:	polgármester
Határidő:	azonnal

